CELEX: 32020D0215
Language: fi
Date: 2020-02-17 00:00:00
Title: Neuvoston päätös (YUTP) 2020/215, annettu 17 päivänä helmikuuta 2020, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

18.2.2020   
               
               
                  FI
               
               
                  Euroopan unionin virallinen lehti
               
               
                  L 45/4
               
            
         NEUVOSTON PÄÄTÖS (YUTP) 2020/215,
         annettu 17 päivänä helmikuuta 2020,
         Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä helmikuuta 2011 päätöksen 2011/101/YUTP (1).
                  
               
                     (2)
                  
                  
                     Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittisen tilanteen.
                  
               
                     (3)
                  
                  
                     Rajoittavia toimenpiteitä olisi jatkettava 20 päivään helmikuuta 2021. Neuvoston olisi tarkasteltava kyseisiä rajoittavia toimenpiteitä jatkuvasti uudelleen Zimbabwen poliittisen ja turvallisuustilanteen kehittymisen perusteella.
                  
               
                     (4)
                  
                  
                     Zimbabwen tilanne huomioon ottaen on aiheellista muuttaa päätöksen 2011/101/YUTP nimi.
                  
               
                     (5)
                  
                  
                     Yhtä kuollutta henkilöä koskeva merkintä olisi poistettava päätöksen 2011/101/YUTP liitteessä I olevasta nimettyjen henkilöiden ja yhteisöjen luettelosta. Rajoittavia toimenpiteitä olisi jatkettava neljän henkilön ja yhden yhteisön osalta päätöksen 2011/101/YUTP liitteessä I. Rajoittavat toimenpiteet olisi keskeytettävä yhden henkilön osalta. Rajoittavien toimenpiteiden keskeyttämistä olisi jatkettava kolmen henkilön osalta, jotka on lueteltu päätöksen 2011/101/YUTP liitteessä II.
                  
               
                     (6)
                  
                  
                     Päätös 2011/101/YUTP olisi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2011/101/YUTP seuraavasti:
            
                        1)
                     
                     
                        Korvataan nimi seuraavasti:
                        
                           ”Neuvoston päätös 2011/101/YUTP Zimbabwen tilanteen johdosta määrättävistä rajoittavista toimenpiteistä”
                        
                     
                  
                        2)
                     
                     
                        Korvataan 10 artikla seuraavasti:
                        
                           ”10 artikla
                           
                           
                              1.   Tämä päätös tulee voimaan päivänä, jona se hyväksytään.
                           
                           
                              2.   Tätä päätöstä sovelletaan 20 päivään helmikuuta 2021.
                           
                           
                              3.   Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin, soveltaminen keskeytetään 20 päivään helmikuuta 2021 asti.
                           
                           
                              4.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
                           
                        
                     
                  
                        3)
                     
                     
                        Muutetaan liite I tämän päätöksen liitteen I mukaisesti.
                     
                  
                        4)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 17 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).
      
      
         
            LIITE I
            Poistetaan päätöksen 2011/101/YUTP liitteestä I seuraavaa henkilöä koskeva merkintä:
            
                        1.
                     
                     
                        Mugabe, Robert Gabriel.
                     
                  
      
      
         
            LIITE II
            Lisätään päätöksen 2011/101/YUTP liitteeseen II seuraavaa henkilöä koskeva merkintä:
            
                        ”6.
                     
                     
                        Mugabe, Grace”